CELEX: 62016CA0390
Language: hu
Date: 2018-07-05 00:00:00
Title: C-390/16. sz. ügy: A Bíróság (második tanács) 2018. július 5-i ítélete (a Szombathelyi Törvényszék [Magyarország] előzetes döntéshozatal iránti kérelme) – Lada Dániel Bertold ellen folytatott büntetőeljárás (Előzetes döntéshozatal – Büntetőügyekben folytatott igazságügyi együttműködés – 2008/675/IB kerethatározat – Valamely másik tagállamban korábban hozott büntetőítéletnek új büntetőeljárásban való figyelembevétele – Valamely másik tagállamban hozott büntetőítélet érvényének elismerésére irányuló különleges eljárás – A korábbi határozat bírósági felülvizsgálata és átminősítése – A kölcsönös elismerés elve – Az EUMSZ 82. cikk (1) bekezdése)

27.8.2018   
            
            
               HU
            
            
               Az Európai Unió Hivatalos Lapja
            
            
               C 301/2
            
         
      A Bíróság (második tanács) 2018. július 5-i ítélete (a Szombathelyi Törvényszék [Magyarország] előzetes döntéshozatal iránti kérelme) – Lada Dániel Bertold ellen folytatott büntetőeljárás
      (C-390/16. sz. ügy) (1)
      
      ((Előzetes döntéshozatal - Büntetőügyekben folytatott igazságügyi együttműködés - 2008/675/IB kerethatározat - Valamely másik tagállamban korábban hozott büntetőítéletnek új büntetőeljárásban való figyelembevétele - Valamely másik tagállamban hozott büntetőítélet érvényének elismerésére irányuló különleges eljárás - A korábbi határozat bírósági felülvizsgálata és átminősítése - A kölcsönös elismerés elve - Az EUMSZ 82. cikk (1) bekezdése))
      (2018/C 301/02)
      Az eljárás nyelve: magyar
      
         A kérdést előterjesztő bíróság
      
      Szombathelyi Törvényszék
      
         Az alapeljárás résztvevője
      
      Lada Dániel Bertold
      
         Rendelkező rész
      
      Az Európai Unió más tagállamaiban hozott ítéleteknek egy új büntetőeljárásban való figyelembevételéről szóló, 2008. július 24-i 2008/675/IB tanácsi kerethatározatot – az EUMSZ 82. cikkel összefüggésben – úgy kell értelmezni, hogy azzal ellentétes az, hogy a valamely tagállam bírósága által ugyanazon személy más cselekménye vonatkozásában korábban hozott, jogerős büntetőítélet valamely másik tagállamban való figyelembevételének az legyen a feltétele, hogy ez utóbbi tagállam bíróságai olyan előzetes elismerésre irányuló különleges eljárást folytassanak le, mint amilyen az alapügy tárgyát képezi.
      
         (1)  HL C 350., 2016.9.26.